วันนี้เป็นวันจันทร์ที่นึกอยากทานก๋วยเตี๋ยวค่ะ ร้านต่างๆที่ขายข้างทางเค้าก็ปิดกัน อุตซ่าห์เดินไปไกลจากบ้านอีกหน่อยเพื่อไปซื้อก๋วยเตี๋ยวร้านที่น้ำซุปอร่อยๆ วันนี้ก็ไม่ขาย นึกได้มีร้านนี้ขายแน่นอนเลยเดินไปค่ะ ไม่ได้ทานร้านนี้มานานแล้ว คราวที่แล้วจำได้ว่าอร่อยดี

-บรรยากาศ-
ร้านเป็นตึกแถว หน้าร้านมีตู้เครื่องก๋วยเตี๋ยวและหม้อน้ำซุปวางเป็นระเบียบ ภายในร้านออกจะอึมครึมซักนิด มีโต๊ะเก้าอี้จัดไว้เป็นระเบียบค่ะ

-เมนูของทางร้าน-
ก๋วยเตี๋ยวทั้งแบบน้ำใส เย็นตาโฟ และต้มยำค่ะ

-เมนูที่ได้ทาน-
วันนี้เราสั่งเป็น "เกาเหลาต้มยำ" (50 บาท) ค่ะ ทางร้านปรุงน้ำซุปมาให้ครบรสแบบเผ็ดเปรี้ยวกำลังดี หวานหน่อย อ่อนเค็ม แต่เราก็ไม่ได้ปรุงเพิ่มนะคะ ใส่ถั่วลิสงคั่วด้วย กลมกล่อมใช้ได้เลย เครื่องก็มีทั้งลูกชิ้นปลา ฮื่อก้วย เกี๊ยวแบบเกี๊ยวน้ำ และหมูแดง เครื่องรสชาติอร่อยค่ะ โดยรวมแล้วฝากท้องได้เลย

-การบริการ-
เจ้าของร้านผู้หญิงยิ้มแย้ม ต้อนรับแขกดีค่ะ

-การเดินทาง-
ร้านอยู่ในซอยมังกรค่ะ

-ที่จอดรถ-
ไม่มีที่จอดรถค่ะ

KiMCHi WaSaBi
08/05/2017